Paartjie terug in hof oor baba se rotdood | Maroela Media
Paartjie terug in hof oor baba se rotdood
'n Paartjie van Diepsloot wat verdink word van moord en kinderverwaarlosing van die vrou se sewe maande oue baba, gaan na verwagting vandag weer in die Pretoriase landdroshof verskyn.
Nokuthula Gumede (23) en haar kêrel, Fernando Sidanvo (35), is in aanhouding sedert hulle verlede week in hegtenis geneem is.
Bure het Gumede se baba Sondag 10 November dood aangetref in haar huis in Diepsloot. Die polisie se voorlopige ondersoek het daarop gedui dat die kind moontlik deur rotte gevreet is nadat hy alleen gelos is.
Die baba en die baba se tweejarige suster was in die sorg van hul ouma geplaas nadat die ma skuldig bevind is aan kinderverwaarlosing. Hul ouma is verlede week deur die polisie ondervra omdat sy nie veronderstel was om die baba aan die ma te gee nie. Die tweejarige meisie is tans in die sorg van welsynswerkers.
Nie kinderverwaarlosing nie, MAAR MOORD !
Liggaamsdele is gebruik vir moetie !
Weereens se ek dis erg. Dis werklik erg. Ek hoop die ouers word baie lank toegesluit. Arme baba, huy was onskuldig en moes n verskriklike wrede dood sterf.